Megawati Soekarnoputri, atawa nan panyang gobnyan nakeuh Dyah Permata Megawati Setyawati Sukarnoputri, nakeuh sidroe prèsidèn nyang keu limöng Indonesia. Megawati lahé di Yogyakarta bak 23 uroe Buleuen Sa 1947. Jinoe, umu gobnyan nakeuh 66 thôn, ayah gobnyan nakeuh Soekarno prèsidèn phôn Indônèsia. Megawati nyoe nakeuh sidroe prèsidèn ureueng inöng phôn di Indonesia nyang geupimpin dari 23 uroe Buleuen Tujôh 2001 trok 20 uroe Buleuen Siplôh 2004. Bak watèe geuikôt peumiléhan prèsidèn lheueh nyan, gobnyan talô ngön Susilo Bambang Yudhoyono nibak peumiléhan nyan keudua.